
1 ND nol newyddion, | 
Rai trymion, yma a thraw, Î 
Sydd yn olynol ganlyn 
Am angeu, brenin braw, 
Yn torri 'lawr yr ie'ngaf, 
A'r gwych, cadarnaf wedd, 
Yr henaint, doeth heb arbed, 
O'r byd i byrth y bedd. 


2. Pa fodd mae'r doeth yn marw ? 

'R un fath a'r annoeth rai, 

Malurir ac fe chwelir ' 
I lawr y tŷ o glai; 

Y pridd i'r pridd gaiff fyned, 
Yn fwyd i bryfaid mân, 

Yr enaid byw a'i babell 
Ddidolir ar wahan. 


3 Prif dadau a phrophwydi, 
A ydynt fyth yn fyw? 
Gwir happus apostolion, 

A blaenion deulu Duw ; 
Diwygwyr enwog anwyl, 

Da weis Tywysog hedd, 

Fe'u torrwyd 'lawr i'r beddrod 

Gan angeu glas a'i gledd. 

Mae brodyr wedi blaenu 
Yn lluoedd maith ym mla'n, 
Fu yma yn y rhyfel, 
Yng nghanol mwg a thân; 
Maent heddyw wedi gorphen, 
Heb arnynt glais na chlwy”, 
A'n hanwyl 'Thomas Williams 
Ddiangodd attynt hwy. 


Mae cwyno ym mhlwyf Cynog, 
A Sir Frycheiniog oll, 
Oes yma, am ei symmud, 
Mae gwall yn wir a choll; 
Gwas ffyddlon, union, anwyl, 
P'r perwyl, gwelwyd p'un, 
Am undeb y frawdoliaeth, 
Mewn cariad yn gyttun. 


Diduedd oedd a diwyd 
Mewn bywyd yn ddiball, 
Rhag cynnen fai'n ymgynnyg 

Fe fyddai'n gwilio'n gall ; 
Ni chodai'r cryf rhyfygus 
I fynu yn ei fai, 
Na sathru'r gwan ei feddwl, 
Fel y mae arfer rhai. 


Gwr cynnes, hawdd ei gynnnwys 
Ym mynwes eglwys Dduw, 
Oedd 'Tomas dros ei dymmor, 
Tra mwynaidd, gweddaidd, gwiw ; 
Nid magu hen genfigen, 
A phen y gynnen gas, 
Ond maethu ffrwythau heddwch, 
Gwir degwch dwyfol ras. 


Mae wylo, oes, am Williams, 
Yn deilwng, deulu Crist, 

Oedd was a a fu mor weithgar, 
Mae yma drydar trist; 

Hoff oedd yn wir a ffyddlon, 
Yn gysson yn ei gwys, 

Nid gwag resymau coegion, 
Ei dirion eiriau dwys. 





9 Yn nifer grasau'r nefoedd, 
Fe dyfodd yn ei dir 
Ryw hyfryd ostyngeiddrwydd 
Yn un o'r planwydd pur; 
Blaen-darddodd, do, mewn urddas, 
Doeth addas i'w ei swydd, 
Heb redeg at anrhydedd 
Fel troedia rhai yn rhwydd. 


10 Nid yspryd Diotrephes, 
Mewn gormes am y bla'n, 
A sathru dan ei wadnau 
Yr ŵyn a'r defaid mân; 
Ond yspryd mwyn a llonydd 
Mewn cynnydd ynddo ca'w'd, 
Blagurodd arno'n goron, 
Ei fod yn ffyddlon frawd. 


Ì1 Doedd undyn fwy am undeb 
Mewn purdeb ac mewn pwyll, 
Gochelai ffug-sancteiddrwydd, 
Sydd ynfyd anfad dwyll ; 
Gwrthodai ddig athrodwr, 
A gynnwr' ddwndwr ddall, 
Ei ddyfais ni oddefai, 
Er budd fe roddai ball. 


12 Gwr distaw (gallaf dystio, 
Heb wyro lled fy llaw,) 
Fyth gynnyg wnai udganu 
Ryw drwstan drystau draw ; 

Ni chwyddai, ni ddyrchafai, 
Ni chodai uchel lef, 
Diniwed fel y g'lommen 
Ar gangen ydoedd ef. 


18. Bu ugain, un yn rhagor, 

Heb drysor tŷ ei Dad, 

O flwyddau'n ddiymgeledd, 
Yn gorwedd yn ei wad, 

A daflwyd yno'n aflan 
I ddrycin, gwres, a gwynt, 

Heb ystyr i dosturio, 
Aent heibio bawb ar hynt. 


14 Nes yn y diwedd dirwyn 
Hen olwyn arfaeth nef, 
A'r aden gael ei lledu 
Dros eitha'i noethni ef; 
Gwnawd ammod priodaso 
Fyth fythol i barhau, 
A golchi'n lân â dwfr 
Oddiwrth yr aflan fai. 


15 Rhowd mantell deg am dano, 

Ei guddio ynddi ga'dd 

Rhag ergyd cledd cyfiawnder, 
A'i lymder fyth ei ladd; 

Y fodrwy ac esgidiau, 
A'r gwleddoedd goreu'u rhyw, 

A dechreu gorfoleddu 
Yng nghanol teulu Duw. 


16 Fawr uwch na chwech o flwyddau, 
Rhai dyddiau, yn eì dŷ, 
Cyn dweud o'r Pen—Cyssegrwch, 
Neillduwch hwn i mi; 
Is-fugail fe'i gosodwyd 
Ar ddefaid corlan Crist, 

I'w tywys yn eu teithiau 
Rhag tramgwyddiadau trist. 





17 Ei oedran, wyth ar hugain, 
| Heb amgen, clywais hyn, 
Pan codwyd at y ceidwaid 

I furiau Seion fryn; 
Mewn gweddi, Ior a gofiant, 

Ni thawant nos na dydd, 
| Nes myned yn ben moliant 
Y Salem hon sydd rydd. 





18 Bu ddeugain o flynyddoedd 

| Yn gyhoedd gyda'r gwaith, 
| Nes gorphen ei ddiwrnod, 
| A dyfod pen y daith ; 
U Bu ddeg o'r deugain hynny 
Yn llwyr yn gweini'n llawn, 

Yn ddyfal ac yn ddiwyd, 

Nes machlud haul brydnawn. 


19 Caed yn ei weinidogaeth 
| Y golledigaeth gaeth 
Drwy erchyll dwyll y diafol 

Y natur ddynol aeth, 
I lawr dan ddedfryd ddwyfol, 
Yn euog farwol fud, 

I bydew llygredigaeth, 
Heb obaith yn y byd. | 


20 Ond eilwaith yn dra helaeth, 
Yr iachawdwriaeth rad, 
ŷ “ Yn gyson y dangosai 
Rinweddau maith y gwa'd ; 
V'r euog, gwisg yn gysgod 

Fyth rhag y gafod dân, 
Ŵ A'r ffrydiau gwych a olcha 
u Y dua'i liw yn lân, 

21 Yn frwd annogai'i frodyr, 
Mewn geiriau cywir coeth, 
I wilio a gofalu 
Am adeiladu'n ddoeth ; 
Pob chwaer i fanwl chwilio, 
'Taer gloddio am y graig 
A ddeil bob llif a thonnau, 
Aneirif ddrygau'r ddraig. 


22 Yr unfed dydd ar bumtheg 
O Ionawr, dyna'r pryd, 
Gadawodd yr anialwch, 
Pob d'ryswch anial fyd, 
'Trwy ddyffryn cysgod angeu, 
A hwnnw'n foreu ddydd, 
O ofael gwae a gofid, 
I fywyd perffaith rydd. 


23 Pe chwiliwn Ferthyr Cynog, 

A sir Frycheiniog faith, 

Gan dybied byddai gartref, 
Neu ynte ar ei daith; 

Neu mewn Cyfarfod Misol, 
Oedd yn arferol fod, 

Try'r cwbl yn alaru 
Wrth fethu cael y nôd. 


23 Ei gorph a roed i orphwys 
A'i bwys i waelod bedd, 
' Yr enaid draw a nofiodd 
I foroedd maith o hedd, 
Lle nad oes drangc nac adfyd, 
Na blinfyd yno 'nglŷn, 
Ond moli fyth heb ddarfod 
Y Duwdod yn y dyn. 


25 Gadawodd blant a phriod, 
Cydnabod bawb yn ol, 

At Grist fe aeth i'w fynwes, 
. Ei anwyl gynnes gôl; 
Yng nghanol /'stormydd garw, 
Pob trai, a llanw, alli”, 
Rhodd siampl .o sancteiddrwydd 
Yn arwydd bur i chwi. 





26 Ei ffydd, yr hwn dilynwn, 

Canfyddwn ddiwedd da, 

Y fuddugoliaeth hynod 
Ar bechod a phob pla; 

Mae heddyw yn rhyfeddu 
Y prynu ar y pren, 

Gan garu mwy a moli 
Heb dewi fyth. . Amen. 








Gwr ffyddlon, tirion, gwas teg,—ïe Tomas, 
Hyd dymmor ei adeg ; 
| Ow einioes fau, brau, a breg, 
i I'w chynnal ddim yn chwaneg. 


Doeth a daw, daeth y diwedd,—i mudo, 
Ymadael â'i annedd ; 
| | O'i yrfa aeth i oerfedd, 
O barth byd i byrth y bedd. 


Yr enaid a'i dŷ ymrannodd,—coeliaf, 
Y ewlwm ddattododd; 
O'i ing fe'a ddiangodd 
I nef rad—dianaf rodd, 

